
PREFAZIONE 



Eccoti, lettrice. gentile, dei versi in diaktto veneziano, 
in quel dialetto che, se sei veneziana, suona sulle tue 
labbra come una carezzevole armonia, e che, anche se non 
sei veneziana, sa giungere all' orecchio luo come una 
facile musica dolce. 

Non ti voglio annoiare con una lunga prefazione : 
debbo perb dirti che questi versi sono stali composli 
dal 1&93 al '95 e che sono inediti, eccetto poche poesie 
che uscirono insieme ad altre non comprese nel presente 
volume, nei giornali dialettali di Venezia, sotto il mio 
pseudonimo : Rataplan. 

Cosl ho detto quanto sentivo il bisogno di dirti: leggi 
ora i m'iei versi, lettrice buona e cortese. E se le mie 
barcarole, le mie catizonette, le mie vilote ti saranno 
piaciute, o lettrice, ringrazia la mia Venezia, la car a 
citta che le ha dettate al mio cuore, quando, a tarda 
sera, muto e raccolto passeggiavo lungo il Molo, sotto 
I'argenteo futgore lunare, di fronte all'isola di S. Gior- 
gio, misleriosa nell'ombra, me?itre nella pace nolturna 
I'alito soave della brezza e I' on da quieta del/a laguna 
s ' accordavano a una dolce armonia. 

Venezia, 7 aprile 1895. 

Antonio Negri. 



A V VERTMNZA 



Per quan to riguarda l'ortografia adottata nel presente volumetto, devo 
premettere due parole. Come consiglio Attilio Sarfatti nella « nota » 
premessa alia prima edizione delle sue Rime Veneziane, anch' io scrissi 
la coiisonante c davauti ad i, e, con la cedille, che determina il suono s ; 
e tolsi Vhj che si soleva una volta mettere fra la c e la i, la c e la e. 
Cosi cielo, cimitero, citd, dolce, ecc, si leggeranno: sielo, simitero, sita, 
dolse, ecc. ; invece di vechio, vechi, vechie, ockio, a chico a chico, ecc, 
secondo la grafia antica, preferisco scrivere vecio, veci, vecic, ocio, a cico 
a cico, ecc, le quali parole, rion avendo alcun segno, si leggeranno come 
sono scritte. 

In quanto coucerne il modo per indicare graficamente il suono palatino 
della c che segue alia s, convengo con quanto scrisse il Dottor Umberto 
Spanio nella « Avvertenza » anteposta ai versi Un toco de vita veneziava> 
pubblicati sotto il pseudonimo : Grilo. Trascrivo le sue parole: « La 
« difncolta maggiore sta nel modo di indicare graficamente il suono pa- 
« latino del c che segue alia sibilante d'entale. II Boerio ed altri proposero 
« di rendere questo suono coll'aggiunta di uu h ed inseguarono quindi 
« di scrivere: rischiar, sckioco, schiantar, ecc. Altri tentarono di indicare 
« questo suono coll'interporre una lineetta fra la i e la c: ris-eiar, 
« s-cioco, s-ciantar. Perche non adottare il sistema della linguistica mo- 
« derua, che distingue il suono palatino del c per mezzo di un accento 
« sovrapposto? Cosi: risiiar, scioco, sciantar, si pronunciano come fosse 
« scritto : ris-ciar, s-cioco, s-ciantar, a differenza della pronuncia di sciar, 
« scioco e simili », che si pronunciano come ad esempio 1' italiano : scia. 

M< '\T A. NINETA, IN GONDOLA.... 



Monta, Nineta, in gondola, 
Te conduro lontan su la laguna ; 
Vien, Nina mia, destrighete, 
Che, fin dal ciel, le palide 
Stele te fa l'invito a una, a una. 

Su l'onda queta e limpida, 
El cuor xe piu espansivo e piu sincero ; 
Fra la pase dolcissima 
Del mar, del cielo splendido, 
L'amor ga un zentil senso de mistero. 

Adasio, el vento tiepido 

Che de l'Oriente porta la carezza, 
Ne sonara la musica 
Che sente sole l'aneme 
Inamorae, co un'intima dolcezza. 

E quando po* le nuvole 
Vora ofuscar de la gran luna el viso, 
Ne la penombra, palide 
Fantasme dira storie 
De cuori innamorai, de paradise 

E da lontan, Venezia 
Zentil e ciara (i) sora 1'aqua plana, 
Velada (2) un fia (3) da nebie 
Che piu cressa el so' fassino, (4) 
Soridara come oriental sultana. 



Storie de amor, de spasemi 
D'aneme inamorae cantara el vento ; 
I nostri cuori zoveni 
I sentira in un'estasi 
La divina poesia del firmamento. 

De la laguna el placido 
Specio, del ciel rifletara i splendor! ; 
Ne l'incanta silenzio 
Sentiremo a l'unisono 
El bater spezzega (5) dei nostri cuori.... 

Monta, Nineta, in gondola, 

Te conduro lontan su la laguna ; 
Vien, Nina mia, destrighete, 
Che, fin dal cjel, le palide 
Stele te fa 1' invito, a una, a una. 



(1) ciara — chiara. (2) velada — velata. (3) un fia — un po'. (4) eke piii 
cressa el so fassino— che piu accrescauo il suo fasciuo. (5) el bater spez- 
zega = il battere affrettato. 



« AMAR, AMAR, AMAR.... » 



Nina, d'amor ne parla el ciel rosa, 

Le rare nuvolete, 
El sol basso su l'aqua, imporpora, 

Le picole barchete 
Che su 1'ondina placida, liziere, 

Lontan le svola via.... 
Tuto dise d'amor vose (i) sincere, 

Bela Nineta mia. 

Se una vela se perde nel lontan 

Pacifico orizonte ; 
Se co ela se perde un senso arcan 

De contentezze sconte {2), 
De l'altre vele vien a nualtri in volta (3) 

Piu alegre sora '1 mar 

Tute 'ste cosse, mia Nineta, 'scolta, 

No le te fa pensar? 

Varda el cocal (4.) che sora l'aqua svola: 

Come che '1 ride: senti ! 
No par che anca lu creda a la parola 

Dolce e cara dei venti?... 
« Amar, amar », ne la so vose el canta : 

« Amar, amar, amar.... » 
Ti, mia Nineta, a la parola santa 

No ti ghe vol badar?... 



— 16 — 



Le nuvole, el cocal, el sol, l'ondina, 

Varda, crede a ram or. 
Solo el ridar del ciel, dol<;e mia Nina, 

Te dise gnente el cuor? 
Pensa da novo, cara, al sentimento 

Che me entusiasma mi: 
Che le vele lontane o pur el vento 

No diga gnente a ti? 



(I) vose = voci. (2) sconte = nascoste. (3) men a nualtri in vol/a = ven- 
gono verso di noi, alia nostra volta. (4) cocal = gabbiano. 



PARCOSSA?.. 



Parcossa (i), quando mi te vardo el viso, 

Ti vardi in alto, in cielo? 
Parcossa, co' mi <;erco el to soriso, 

Anzoleto mio belo, 
Ti seri quela boca coralina 

Bela come un bel fior, 
E el serar de la boca picinina 

A mi me sera el cuor?... 

Parcossa, co' ti parli, per un toco (2) 

Resto imaga (3) a vardarte ? 
Parcossa a mi me trema, e no per poco, 

La lengua in tel parlarte, 
E co tute le tante bele cosse 

Che mi da dirte go, 
Me sento le ganasse (4) vegner rosse 

E parlar piu no so? 

E parcossa, anca ti, quando te fisso 

In quei gran oci bei, 
Quando mi vardo quel tesoro risso 

Dei neri to cavei, 
Ti me deventi come '1 fogo rossa, 

Ti va lontan da mi.... 
Dimelo, 'vanti, dime, zo : parcossa ✓ 

Ti te scaldi cussi ?... 

Parcossa nasse mai 'ste robe quando 

Nu soli se trovemo? 
Parcossa mi a ti vado ripensando 

Quando no se vedemo ? 
Parcossa mai me bate forte in peto 

'Sto mio povaro cuor?... 
Dime: che 'I sia cussi, bel anzoleto, 

Quelo che i ciama amor?... 



(i) Parcossa f... = Per che cosa? Perche ? (2) per un toco = per un po' 
di tempo. (3) imaga. = estasiato, iutontito. (4) ganasse = guancie. 



TRA BARCARIOI 



— Se s'a da vedar ! Fiol d'un can! De ponta 
In te 'sto modo, in pope, 20 '1 me vien !... (1) 
E po' 'I ride, quel bogia, anca per zonta.... (2> 
Ma no ingioto (3) perdio, no, 'sto velen ! 

El ga razon che so* obliga col nolo, 
Se no lo ciaparave (4) per el colo ; 

Ma speta, buratin, che vegna in tera : 
A pugni te faro carabiar maniera! 

(due ore dofio, a terra) 

— El diga, lu m'a da in pope un urton 
Co' gera co foresti do ore fa.... 

Go promesso de farme far razon : 
Da l'osto i testimoni ghe sara. 

— Ma cossa gh'entro mi?... No 6 fato aposta.... 

— Nato d'un can ! se el ga sbrega (5) na costa ! 

— El diga, per so' ben, guai se nol tase ! 

— Ben, zo, 'ndemo da l'osto e femo pase ! — 



(1) vegner de ponta = colpire con la prua. (2) per zonta = per giunta, 
per di piu. (3) no ingioto = non trangugio; qui: non raando giii questo 
insulto. (4) ciaparave per el colo = prenderei per il collo. {5) sbrega = 
squarciato. 



EL SCALDIN (0 



Son tondo, son picolo. 
Son fato de tera ; 
In mezo a le tecie (2) 
Son sta fabrica; 
E quando che lut^ido 
Gnancora (3) no gera, 
EI mogio (4), el sol torido, 
Poarin (5), go prova.. 

Lavoro finissimo 
Mi d'esser no credo ; 
Ufizio ben umile 
Me incorzo (6) d'aver : 
De piati, de cicare (7) 
Fradelo me vedo, 
El mio gran artefice 
Xe sta un..., pignater (3). 

De mi se desmentega 
Per piu de mezo ano 
Chi amigo carissimo 
M'a za dito un dl ; 
Ma questo xe un utile 
Piutosto che un dano, 
Perche xe piu facile 
Che dura cussi. 



Co' ariva qua el tiepido 
Calor de le ariete, 
Finisso el servizio, 
Finisso el dafar, 
E fra ratatuie (3) 
Al scuro i me mete, 
Finche vien i brividi 
A farve tremar. 

Co' casca la Candida 
Zentil biancolina, 
Co' '1 vento che fiscia 
Vien zo dal camin, 
I vien torme subito 
Per 'ndar in cusina : 
Alora i desidera 
L'amigo scaldin ! 

E co' bronze e cenere 
Go dentro e son caldo, 
'Na tosa, vardandome, 
Se scalda le man.... 
E mi, contentissimo 
La vardo e la scaldo : 
Xe caro, carissimo 
Per mi el fredo can ! 

E quando, nel massimo 
Del fredo, i penini (10) 
Se ingiazza, e informigola (11) 
Nel streto stival, 
De soto le cotole (12) 
Piaceri divini 
Mi godo, e fantastico.... 
No gh'e nissun mal. 

Scaldando, godendome, 
Mi passo l'inverno, 
Per questo desidero 
Che svola 1' ista.... 



Al fogo me abituo, 
No temo l'inferno..., 
El fredo piu rigido 
Piu caldo me fa !... 



(i) El scaldin = il caldanino. (2) tecie = tegami. (3) gnancora = non 
ancora. (4) el mogio = il mollore. (5) poarin = poverino. (6) incorzo = ac- 
corgo. (7) cicare = chicchere. (8) pignater = pentolaio, stovigliaio. (9) ra- 
tatuie = oggetti in disuso (termine generale). (10) penini = piedini. 
(11) informigola - si intorpidiscono. (12) cotole = sottane. 



— 23 — 



SU L'AQUA LIMPID A.... 



Su l'aqua limpida galegia arzento, 
Nel ciel, fra nuvole, passa la luna... 
I rici (i) se agita, cocola, al vento, 
Svola la gondola su la laguna. 

'Sto specio (2) arzenteo, senti, Nineta, 
Come che '1 palpita soto de nu; 
Come ne ninola (3) l'aqua discreta 
Nel moto placido, che xe un bisu (4). 

St'aqua, da secoli, Nina, xe avezza 
A vedar languid!, zoveni amori, 
Ela xe solita, co 'sta carezza, 
A unir ne l'estasi dolce dei cuori. 

Difati, cocola, soto 'sto incanto, 
Chi xe insensibile, dime: che cuor? 
No xe continuo del vento el canto, 
No parla l'aqua sempre d'amor? 

Senti, mio anzolo, a 'sto concento 
Che parla a l'anema, mi no resisto, 
Ne ti, insensibile al dopio acento 
De Pincantevole note t'6 visto, 

Dunque, contentime, dolce Nineta, 
Lassite, lassite, cara, basar.... 
Se vien de porpora la ganasseta, 
Chi sta spiandote xe '1 cielo e '1 mar 



(1) rt'ci = riccioli. (2) specio = specchio. (3) ne ninola = ci culla, ci don- 
dola. (4) che xe mm bisu = ill modo delizioso. 

DAL MOLO 



All'amico Guido Fubini. 

El <;iel xe ciaro: trema el firmamento, 
La luna va tra bianche nuvolete; 
Che note bela! che armonia! che quiete! 
Che delizia el passar fresco del vento ! 

'Na gondola atraversa el pian d'arzento 
De l'aqua che la luna alta riflete.... 
Che splendido quel specio, e quele ondete 
Che se stua, che se impizza (i) ogni momento! 

El gondolier la zo canta : se sente 
La so' canzon lontana : che dol<;ezza 
'Sto son che vien, che l'anema comove!... 

Cara Venezia mia: par sempre nove 
Le to delizie vecie : la belezza 
Vera cussl (2) la resta eternamente. 



(1) che se stua, che se impissa = che si spengono, che si riaccendono. 
(2) cussi — cosi. 



SU LA LAGUNA 



Su la laguna passa adasio (i) el vento; 
La luna tra le nuvole se sconde (2) 
De tanto in tanto, su le calme onde 
Magnifico se specia el firmamento. 

Ne la gran pase quanta poesia, 
Fra '1 c,ielo e la laguna che armonia ! 

Su la laguna passa adasio el vento, 
Splendido riscintila el firmamento. 

Ogni stela soride a la laguna, 

Ogni onda specia l'oro de una stela; 
Dise l'aqua a la luna: « Ti xe bela. » 
« E ti xe un splendor » dise la luna. 

El vento nel passar conta (3) de amanti 
I alegri basi o i sconfortadi pianti, 

E le nuvole, a quel che dise el vento, 
Le regola el splendor del firmamento. 



(1) adasio = leggermente, leutamente. (2) sccnde = nascoiide. (3) conta = 
racconta. 



a 



GO DITO CHE.... (0 



Go dito che un bel fior 

Par el to' lavro (2) belo e porporin : 

Go dito che l'amor 

Dona el to viso languido e carin. 

Mostrandote crudel 
Co mi che fato gnente no te go, 
Che ti somegi (3) al ciel, 
In coscienza, piu dir no podaro. 

El sol ride nel dl, 

Nol xe, come '1 to* viso, imusona.... (4) 

Zo, Nina mia, de mi 

Movite a compassion, gabi pieta. 

E un'ociadina al cuor 
Dona, caro amor mio, che te vol ben.... 
Somegia ancora a un fior, 
Fa el to' viseto come '1 sol, seren !... 



(1) Go dito che.... = Io dissi che.... (2) lavro = labbro. (3) somegi => 
somigli. (4) imusona = imbronciato. 



ANTITESI 



Dise 'na vecia (i) : 
Che mondo bruto ! 
Che tempi oribili 
Xe mai sti qua ! 

Par impossibile : 
S'a cambia tuto 
In te 'sti strepiti 
Tuto a cambia ! 

Dise 'na zovene : 
Tempi beati ! 
Mi tuta in gringola (2) 
Me sento andar. 

Se vive in estasi 
Che se par mati ; 
Qua de continuo 
Se pol amar. 

La vecia brontola : 
B6gia de un fredo ! 
Me sento i brividi 
Per i ossi andar, 

Presto in malorsega (3) 
Andar me vedo, 
Presto me imagino 
Dover crepar! 

Canta la picola: 
El moro mio (4) 
Coi oci lucidi 
El m'k varda ; 

Lu xe el mio idolo, 
Lu xe J l mio Dio; 
Geri, basandome, 
El m'a striga !... 



(1) vecia = vecchia. (2) in gringola = in allegrla. (3) in malorsega = alia 
malora, al diavolo. (4) el moro mio = il mio amante, 

NE LA QUIETE 



Mia Nineta: te par? tuto tase, 
Tuto dorme pacifico e queto.... 
Che piacer che ne dona 'sta pase 
Stando qua, da vicini, cussi ! 

Xe lontan quela gondola nera 

E quel remo che l'aqua rompeva.... 
El silenzio seren de la sera 
No '1 xe roto cussi dal remar. 

E l'aneta che passa, che sfiora 
El to viso belissimo e caro 
Via la core, tasendo, e ne indora 
Col so' ciaro la luna del ciel. 

E seguimo co l'ocio le bele 
Nuvolete che passa la in alto, 
E contemo la palide stele 
Che se visc'ia vegnerse a mostrar. 

E la luna ne varda, ridendo, 

Tonda, tonda, fasendo de ocieto.... (i) 
Nu ridemo, e se 'ndemo strenzendo 
Un co st'altra, parlandose al cuor. 

Po, su l'aqua che va, tremolando, 
Rifletendo, piu granda, la luna, 
Nu chinemo la testa vardando 
Quel belissimo specio del ciel, 



E voressimo dirse qualcossa 
Per la quiete che dorme, che tase, 
Per l'arieta che xe apena smossa, 
Che ne ispira, tasendo, l'amor; 

Ma vardandose i oci, tasemo, 
Rispetemo el silenzio tranquilo, 
E, vardandose, ai cuori parlemo : 
Co le ociae (2; se capimo benon ! 

Finalmente, strenzendose ancora 
Piu vicini, contenti, beati, 
Finche '1 caldo respiro ne sfiora 
Riscaldandone el viso.... e anca el cuor, 



Nu, coi brazzi (3) ligandose el colo (4), 
Su la boca se demo dei basi : 
Ne la quiete soavissima solo 
Fa susuro dei basi '1 sciocar. 



(1) fasendo de ocielo = strizzando l'occhio. (2) co le ociae - a occhiate. 
(3) brazzi = bi accia. (4) ligandose el colo = legandoci il collo. 

TRADIMENTI 



— La xe stada cussi: (i) lu me ga dito : 
« Che anzoleto! che splendidi cavei ! » 
Mi go risposto: « El diga, el tira drito 
Per la so' strada!... » E lu: « Che ocioni bei ! » 

Po mi go dito: « Nol se toga impasso (2) 
Co le tose onorade » e 6 slonga '1 passo.... 

Lu, a tradimento, un baso el m'a scioca.... {3) 
Mi, a tradimento, un sdiafo go mola!... (4) — 



(1) la xe 'ndada cussi = l'ando cosi. (2) nol se toga impasso = non si 
prenda liberta. (3) scioca = schioccato. (4) scia/o go mold = gli lasciai 
andare uno schiaffo. 



PRIMAVERA 



Che tu sit maledetta, o primavera /... 

Stecchetti. 

Fin che '1 vento portava, malegnaso (i), 
Dei brividi e del giazzo (2), ti, mia Nina, 
In tinelo, a la pigra stua (3) vi<;ina 
Ti scaldavi la to' pele de raso (4). 

Che ti pensassi a mi no gh'era caso, 

Stando a spiarme drio (5) de 'na tendina.... 
Mi a la finestra dava un'ociadina 
E te <;ercava per butarte tin baso. 

Sto inverno, a la finestra, inutilmente 
Te go cerca de matina e de sera 
Sperando el to bel viso soridente.... 

Co l'aria nova, la testina nera 
Adesso me soride dol^emente.... 
Che ti sii benedeta, o primavera !... 



(1) malegnaso - maledetto. (2) giazzo = ghiaccio. (3) stua = stufa. 
(l) pele de raso = pelle Hscia come il raso. (5) drio = dietro. 

A CHI DA E TOL.... 



« A chi da e tol, ghe vien la bissa al cuor » (i) 
E questo xe un gran mal, 

Che pero, in quelo che riguarda amor, 
'Na fregola (2) no val : 

Che nualtri do femo cussl : te par, 

Caro tesoro mio ? 
Co' un baso xe scioca quanto pol far (3) 

Che se lo demo indrio ?... 



(r) A chi da e tol, ghe vien la bissa al cuor - A chi da e poi ritoglie, 
viene un serpente al cuore. (Proverbio veueziauo). (2) fregola = bricciola. 
(3) quanto pol far.... = quanto tempo lasceremo passare seuza restituu> 
cfilo ?... 

SAMARCO (0 



Che bel tramonto: rosso sfogona (2) 
Xe '1 (jielo in fondo, sora l'Ascension ; 
Come, Samarco mio, ti e ilumina, 
Come te sluse i ori del fronton ! (3) 

In ogni capitelo (4) per svegia 
Quel santin bianco, drito o in zenocion (5), 
E par che se vergogna, ranzigna (6), 
Ogni- Colombo soto el cornizon (7). 

Nel ciel rosa piu alegri i par stassera 
I colombi che svola, e che deboto (8) . 
Tra Ie colone un posto i trovara. 

E i splendidi Cavai sluse de fiera 
Vita, e par quasi che i se slanza al troto 
Verso el c;iel de ponente imporpora.... 



(1) Samarco = la basilica di San Marco. (2J sfogvna = rosso come il 
fuoco. (3) sluse i ori del fronton = rilucono le cose dorate della facciata. 
(4) capitelo = tabernacolino. (5) in zenocion — giuocchioni. (6) ranzigna = 
raimicchiato. (7) cornizon = cornicione. (8) deboto = fra poco. ^ 



RICORDI 



A 1'amigo Vincenzo Tosi. 

Ti te ricordi, Cencio mio, le sere 
Passae su la laguna 

A contemplar el ciel per ore intiere 
Al ciaro de la luna ? 

Poeti tuti do, fantasticando, 

Pensando a la morosa (i), 
A la luna se 'ndava domandando 

La vena spiritosa 

Perche i nostri verseti andasse subito 
Driti a tocar el cuor 

Dei nostri anzoli biondi, che insensibili 
Restava al nostro amor. 

Che parole detava a le nostre aneme 
La gran Cita Iontana 

Che sluseva a fior d'aqua, nel so' fassino 
D'ori'ental sultana ! 

Lontani assae da ela e squasi persi 
De la laguna in fondo, 

Se se godeva a declamar dei versi 

La zo, fora del mondo. 

Ne la pase del mar, nel gran silenzio 
Del ciel seren, d'arzento, 

La fantasia ai nostri cari anzoli 

Coreva ogni momento. 

La malatia de l'isolan (2) vegneya 

Alora ai nostri cuori,... 

A la £ita tornar nu se voleva, 

Piu 'rente (3) ai nostri amori, 

E alora, avicinandose a l'incanto 
De la Venezia bela, 

Amor e amirazion univa el canto 
Per inegiar a ela, 

E per un momentin dei nostri anzoli 
Se se desmentegava, 

Davanti a la £ita d'arte miracolo 

Che '1 cuor ne entusiasmava. 



(1) tnorosa = l'amante. (2) la malatia de l'isolan = la nostalgia. {3) 'ren 
appresso, vicino. 

QUANDO.... 



Quando, Nineta mia, quando saremo 
Do veci bianchi, sechi, sdentegai (i), 
Forse '1 tempo passa ne scordaremo 
Quando s'avemo tanto idolatrai. 

No capiremo piu come in tel cuor 
Ghe sia sta in te quei tempi tanto amor, 

No capiremo piu, Nina, piu mai, 
Quanti-basi fra nu si sta scambiai. 

No ricordando piu, Nina, l'afeto 
Che tuti do 'na volta s'a sentio, 
Se trovaremo el desiderio in peto 
De riadorar el nostro vecio Dio. 

Alzaremo la sbezzola (2), e slongando (3) 
El colo e i lavri se 'ndara (jercando 

Se tra le rughe mai, per qualche caso, 
Ghe fusse el logo adato per un baso. 

E quando po, ne l'estasi beata 
De un baso riuniremo i veci cuori, 
Ricordaremo ben la vita mala 
Gioconda e dolce de quei nostri amori. 

Se vedaremo zoveni e fiorenti, 
Ritrovaremo i za scordadi a<;enti, 

E ne l'estasi dol<;e, Nina, 'scolta, 
Se adoraremo, cara, un'altra volta. 



(i) sdentegai = sdentati. (2) sbezzola = mento sporgente. (3) slongando = 
allungando. 

RONDINELE 



Alegre rondinele, se' tornae 

Per ralegrarne el cuor, 
E passe svelte, drite, scompagnae, 

Predicando l'amor. 

'Na volta che (i) porte la primavera, 

Che a nissun fe' del mal, 

Se tuti a vualtre fa la bona ciera 

Xe giusto e natural. 

Ma a mi, no ve incorze, che piu quel tanto 
Afeto no ecite ? 

Invece che soriso, el xe del pianto 

Quelo che me porte ! 

Ve recordeu 1'altr'ano ? 'Na putela 
Co mi la ga speta 

El vostro comparir, alegra e bela, 

Per el cielo indora. 

De bei bocoli (2) el nostro pergoleto (3) 
El gera tuto pien, 

E in mezzo a lori el mio bel anzoleto, 

Dise: No '1 stava ben? 

Ma st'ano, se vualtre se' tornae 

Zigando {4), a far l'amor; 
Se le piante, per quanto trascurae, 

Ga messo fora el nor, 



De bei fiori ormai piu no me n'importa 
E manco po de vu.... 

La mia bela da un toco la xe morta.... 

Mi no ve bado piu ! 

No ghe xe piu quel'anzolo contento 

Qua, da vicin de mi; 

No ghe xe piu quei rici perche el vento 
Ghe fassa dir de si!... 

Se adesso mi me vardo, per el cielo 
Limpido a voltegiar, 

El vostro corpetin (5), liziero e snelo, 
Assae bruto me par ; 

E per el ciel lontan, crose (6) che svola 
Voialtre me pare.... 

Crosete triste e nere.... e xe 'sta sola 
Vision che me porte ! 

Dunque, mie rondinele, el vostro nio 

'Ndevelo (7) a far lontan 

Desso che non ghe xe el tesoro mio, 

E co' zighe, fe a pian.... 

E de 1'amor le semplici storiele 

No stemele a dir su.... 

Davanti al mio balcon, no, rondinele, 

No ste a passarghe piu!... 



(1) 'na volla che = perchfc, per questo che. (2) bocoli - bocciuoli, bol- 
toui delle rose. (3) pcrgoleto = poggiuclo, loggia. (4) zigando = gridando. 
(5) corpetin = corpicciuolo. (6) crose = croci. (7) 'ndevelo = andatevelo, 



SOTO EL FELZE (0 



La gondoleta, Nina, xe un bel nio (2), 
Un nio dol<;e d'amor, 

Dove se pol confondar, sa, ben mio, 

El nostro in un sol cuor. 

Ninai (3) da l'onda e carezzai dal vento, 

Cussl, tra '1 cielo e '1 mar, 

Xe un secolo feline ogni momento 

Che in ela se pol star. 

Soto 'I felze, tra el bel veludo nero 

E tra '1 legno indora, 
Par de sentirse un senso de mistero, 
- Por el logo incanta. 

Nina, lontan da tuto e persi in fondo 

Del felze, su un cussin, 

Se se imagina soli, unici al mondo 

Sul mar senza confin. 

Quando, pura e zentil, l'arzentea luna 

Difonde el so splendor, 

E el specio queto de la mi a laguna 
Riflete el so slusor, 

Nel nero felze, de bel oro l'onde 

Che se move me apar.... 

La luna zo dal ciel quieta difonde 

El so' splendor sul mar.... 



— 42 — 



Quando ti cerchi, povara Nineta 

La pase e '1 dolce amor, 

Scondite {4) ne la snela gondoleta, 

Soleva el to' bel cuor ! 

Ninai da l'onda e carezzai dal vento, 

Bisogna, cara, amar.... 

La luna parla col so 1 dolce acento, 

Queto ne nina el mar !... 



(1) soto el felze = sotto il felze : felze e la parte coperta in mezzo della 
gondola. (2) nio = niilo. (3) ninai - cullati, dondolati. (4) scdndite = na- 
sconditt, 

AMOR.... 



L'amor, anzolo mio, xe quela certa 
Cossa che vien spontaneamente al cuor 
Quando ogni strada a Panema xe averta.... 

Quelo xe amor!... 

Per quei cuori che parla quando '1 mondo 
Nel belo de la sera dorme e tase, 
E el 30' queto gioir no ga secondo, 
Amor xe pase. 

E per quei che patisse (i) e che se afana 
No corisposti ne la note nera 
Drio de un fantasrna, e che per lu i se dana, 
Amor xe guera ! 

Per quei cuori zentili che se ispira 
Comossi da ogni roba e dapertuto; 
Che, alegri, i canta, o pur, seri, i sospira, 
Amor xe.... tuto. 

Per mi, per ti, che tanto se brameno 
Uno co st'altra, e che ne trema el cuor 
A ogni baso che insieme nu se demo, 

Amor xe.... amor!... 



(i) Per quei che pn/isse = per coloro che patiscono. 

FILOSOFIA 



Cara, t'6 dito un dl, te vogio ben ; 

Per ti 'sto cuor me palpita.... 
Quando te vedo, torna a mi '1 seren. 

Po' le go dito: anzolo del c,iel, 

Co quei che per ti spasema 
No voler essar, no, tanto crudel ! 

E infin t'6 dito: quando ti me basi 

Mi son trasporta in estasi.... 
Al cuor, che no voria (i), comando: tasil... 

'Desso, invece, che so quanto ti xe 

Dopia (2) come '1 demonio, 
Co' son lontan da ti devento un re, 

E, deventa filosofo, 6 pieta 

De quel povaro stupido 
Che ne la rede tua sara casca.... 



(i) die no voria = che sarebbe riluttante. (2) dopia = furba, astuta. 

LA PETEGOLA (0 



La xe 'na petegola, 
La sta tuto '1 d\ 
Pusada sul pergolo 
A far : ci-ci-ci !... (2) 

La ga 'na lengua perfida: 
De ognun la dise mal, 
A far finia la ciacola (3) 
Nissun rimedio val. 

A furia de mignognole (4) 
La fa parlar ognun.... 
Al mondo lengua simile 
£erto no ga nissun. 

La xe 'na petegola, 
La sta tuto 'I dl 
Pusada sul pergolo 
A far: ci-ci-ci !.., 



(1) La petegola = La pettegola. (2) ci-ci-ci - suono onomatopeico per 
rappresentare un chiaccherinio udito da lontano. (3) ciacola = il chiao 
chierare. (4) mignognole ~ moiue. 

PERCHE ?... 



t- Perche ti me vol ben? 
Go dito a Nina un dl : 
Cossa ghe xe in quel sen 
Che palpita per mi? — 

Quel viso inamora, 

Rosso, l'a varda in zo, 
Po' la m'a susura : 
— Gnanca (i) mi no lo so 1 



(i) gnanca = neanche. 

INCANTO 



Nel nostro amor, Nineta, 
Ghe xe come un incanto: 
Guai se tase l'arieta, 
Guai se se ferma el canto 
Del gondolier e '1 fremito 
Zentil de la laguna, 
Guai se manca I'arzenteo 
Soriso de la luna, 
Guai per la nostra anema, 
Guai per el nostro cuor ! 



...E T' 6 VARDA !... U) 



a I. M. 

Ti ga d'aver ne i oci inamorai, 
In te quei oci grandi e neri, neri, 
Qualche cossa che atira, che i fa seri, 
Che li fa piii splendenti, piu adorai. 

Mi gaveva zura (2) de piu, piu mai 
Fissarte in quei to bei oci severi, 
Lo gaveva zura, quando che geri (3) 
Da quei to oci i mii xe sta atirai. 

Go fato finta (4), mi, de no vardarte, 
Go fato al volto mio mostrar la smara (5), 
Go tenta de vardar da 'n'altra parte, 

Ma 'I zuramento go desmentega 
Per quela bela testolina cara,... 
No voleva vardarte.... e t'6 varda!... 



(1) ....<• I'd varda!... = e ti guardai. (2) zura = giurato. (3) geri = ieri.. 
(4) go fato finta = feci le viste. (5) mostrar la smara = mostrare il cor- 
ruccio. 

BELA CRUDEL 



Ti ti splendi, Nineta, piu del sol, 

De piu del firmamento 

Xe '1 to bel canto pien de sentimento, 
Ti par un rusignol (i). 

Ti xe piu fresca de un bel fior d'april 
Al sol de la matina.... 

La bela e genial to' testolina 

Xe d'anzolo zentil. 

Ma nel to corpo splendido, gh'e un cuor 

Giazza (2), crudel, de piera (3); 

Ma gh'e un'anima sorda a la preghiera 
Del dispera mio amor!... 

Mi go tetita el tentabile per far 

Che no ti sii cativa, 

Ma ti, bela crudel, ti xe giuliva 
De farme tribolar ! 



{:) rusignol - usignuolo. {2) giazza = ghiacciato. (3) piera = pietra. 

CO' TI RIDL... 



Co' ti ridi, ti trovi averta subito 

La via de la mia anema ; 

Co' ti ridi, ti porti el bon umor 

Dentro de 'sto mio cuor. 

Co' ti ridi, ti par, se xe possibile, 

Piu bela del to solito.... 

Co' ti ridi, el to' viso par un fior, 

Un fior zentil d'amor !... 

SMARA (0 



Dei zorni andemo in colera 

Fra mi e la mia Nineta, 

E Amor, scandolizzandose, 

Scampa lontan da nu. 
Ela, crudel e seria, 

No la vol dar piu reta; 

Mi vado sperzurandoghe 

De no vardarla piu!... 

Pianze, done sensibili, 
Sul nostro mal pianze!.,. 



Mi el tegno el muso (2), e '1 palido 

So' viso varda in tera ; 

Mi co la coa de l'ocio (3) 

Vardo quel che la fa.... 
La ga segni de lagreme, 

La ga na trista ciera, 

Povera Nina ! in gringola 

Per mi piu no la va ! (4) 

Pianze, done sensibili, 
Sul nostro mal pianze!... 



Ela, pero, risciandose 
De vedar se la vardo, 
La trova che insensibile 
Del tuto sta no son.... 

Ela tenta de ridarme, 
E mi de piu me azardo.... 
Tornemo ami^i subito 
E Amor deventa bon ! 

Sughe, done, le lagreme : 
Sul nostro ben ride!... 



(i) smara = corruccio. (2) tegner el muso = tener it troncio, (3) coa de 
Vocio = coda dell'occhio. {4) in gringola per mi piu no la va — non si 
ringalluzza piii per me. 



DRIO LA TENDINA W 



Nina mia, credistu 
Che la tendina 
Basta per scordarme 
El to splendor? 

O ti te imagini 
Che no indovina 
Che la, spiandome, 
Ghe xe el to cuor ? 

La drio, al palido 
Zentil viseto, 
Pena (2) 'I pol vedarme 
Vien el rossor. 

Tuto per scondarte, 
Caro anzoleto, 
Xe sempre inutile 
Contro '1 mio cuor! 

No xe 'I to* movarte 
Drio lo tendina, 
No xe el rifleterse 
Del to splendor 

Quel che seoverzarte 
Me fa, mia Nina, 
Ma xe un gran palpito 
Che me da el cuor. 



La tenda scondarte 
Pol, mia Nineta: 
Ti pol, ne l'anema 
Scondar l'amor, 

Ma a chi xe inutile 
Far. la furbeta 
Xe a 'sto mio zovene, 
Povaro cuor !... 



(i ) drio la tendina ~ dietro la tenda. (2) 'Pena = appena. 

VUSTU MONTAR?... 



I. 



Nina, la gondola, varda, te speta, 
Su l'aqua placida viente (i) a ninar... 
'Vanti (2), destrighete (3), mia cocolet 
Vustu (4) montar?... 

La luna arzentea sluse nel cielo: 
La fa de ocieto, la dise: « si! » 
Dunque destrighete, anzolo belo, 
Vien qua co mi. 

Come un bel specio del firmamento 
Lisso, in silenzio, dorme el mio mar.. 
L'amor ne l'anema, Nina, me sento... 

Vustu montar?... 

Zo, vien in gondola, tesoro mio, 
Ne la dolcjssima pase, co mi, 
'Ndemo su l'aqua, d'amor nel nio, 
Dime de si !... 

Come un bel specio del firmamento, 
Lisso, in silenzio, dorme el mio mar., 
L'amor ne l'anema, Nina, me sento... 

Vustu montar?... 



II. 



Xe la nostra Giudeca un incanto 
De bengala, de mile colori : 
Gh'e un giardin sora l'aqua, gh'e fiori, 
Gh'e '1 rifiesso de un splendido ciel. 

Vustu montar? La gondola 
Nineta mia, xe pronta; 
Dame la man, 20, monta, 
Andemo al Redentor!.,. 

No pensar che la mama te cria (5) 
Se co mi ti vegnessi a la festa; 
Se la ziga, gran scusa xe questa : 
No' fasevistu istesso anca ti?... 

Vustu montar? La gondola, 
Nineta mia, xe pronta; 
Dame la man, zo, monta, 
Andemo al Redentor!... 

'Ndemo, fidite, presto, Nineta, 
Par d'amor la mia gondola un nio : 
No pensar a la mama, amor mio, 
Vien tra i ciassi (6), tra i canti, co mi. 

Vustu montar? La gondola, 
Nineta mia, xe pronta: 
Dame la man, zo, monta, 
Andemo al Redentor!... 



(1) viente — vienti. (2) 'vanti — avanti, andiamo. (3) destrighete - spic- 
ciati. (4) vustu? - vuoi tu? (5) cria = sgridi. (6) ciassi = chiassi, festini. 



I SOGNI 



Un dl t'6 dito : — Nina, m'6 insogna (i) 
Che ti me vogi (2) tanto, tanto ben : 
Che creda ai sogni ? — mi t'6 domanda : 

— S\ — m'a risposto el to viso seren. 

Ma co' t'6 dito: — Nina, m'6 insogna 
Che tanti basi ti me vogi dar, 
El to' parer (3) sui sogni s'a cambia : 

— No starghe — ti m'a dito — piu badar. — 



(1) m'd insogna = ho sognato. (2) che ti me vogi = che tu mi voglia. 
(3) parer = parere, opinione. 



4 

STORNEI 



Fior de lavanda: 
Bele speranze e fede, a onda a onda (i), 
Quel to viso zentil sempre me manda. 

Fior de giacinto : 
Da un baso tuo scombussola (2) me sento; 
Credeva far el forte, ma son vinto. 

Fior de gagia: 
Co' xe lontana la testina tua, 
Lontana xe de mi l'anema mia. 



(i) a onda a onda = a poco a poco. (2) sromtu^so'd = sconvollo. 



REDENTOR ANTICO (0 



Presto, Nineta, giustite {2) 
El to zendal {3) in testa; 
Presto, quel fior che resta 
Pontilo sul tupe !... (4^ 

Basta, no dar piu i^ipria 
Su i to' pometi sguardi.... (5) 
Fa presto che xe tardi : 
Ti sta benon cussi !... 

Nineta, zo (6), destrighete (7), 
Al Redentor 

Zo, vien.... 
Per nu la festa parara (8) belissima 
Co tanto amor 

In sen. 



Za pronta xe la gondola, 
No tocar piu i cavei, 
Non metarte altri nei (9) ; 
Cussl ti xe un bisu ! 

Eco: te tegno el strassino (10): 
Che amor xe la to testa.... 
Regina de la festa 
Stanote ti sara. 



Nineta, zo, destrighete, 
Al Redentor 

Zo, vien.... 
Per nu la festa parara belissima 
Co tanto amor 

. In sen. 



(i) Redentor — festa del Redentore : festa-baccanale che si solennizza a 
Venezia nella notte della terza domenica di luglio di ogni anno, sino 
dal 1577. (2) giustite = acc6modati. (3) zendal — zendado. II Boerio: 
* Drappo di seta leggerissima e notissimo di cui in quasi tutto il secolo 
ultimo scorso formavasi una specie di abito divenuto quasi nazionale 
delle Dame e Donne civili in Venezia. Egli era un vestito nero che adat- 
tavasi con artificio appuntato sul capo, che copriva e discopriva con 
malizia il volto, e con eleganza attorcigliavasi alia vita, il che gli dava 
il potere veramente magico di abbellire le brutte e di fare vie maggior- 
mente spiccare le attrattive belle belle : come vivacemente s'esprime la 
nobile autrice delle Feste Veneziane. » (4) tupe — « toupet > : acconciatura 
dei capelli di moda nel secolo scorso a Venezia. (5) pometi sguardi = guancie 
vermiglie, rubiconde. (7) zo — esortativo: andiamo, via. (6) destrighete — 
spicciati. (8) parara — sembrera. (9) nei = nei : quei segni posticci di 
taffeta, rotondi, falcati o di varie altre figure che si usavano porre sul 
viso per moda nei tempi andati, (10) strassino = lo strascico della veste. 

\ 

XE "L TO BALCON SERA!... 



(per musica) 



Xe un zorno malinconico : 
No piove e no gh'e sol.... 
Passa su l'aqua, adasio (2), 
Tasendo, el barcariol. 

Pesa su la mia anema 
Gran fiaca (3) e gran sconforto..*. 
Se ten to de resisterghe. 
El cuor tase : el par morto ! 

No penso : par da nebie 
El pensier mio copa.,.. 
Xe un zorno malinconico, 
Xe '1 to' balcon sera!... 



(1) adasio = adagio. (2) fiaca = stanchezza. (3) copa == oppresso. 

TRE TERNI 



— Siora Gegia: ghe par? gala sentio? (i) 
De tre terni, no un numaro cava (2), 
E si l'o visto proprio (3), mio mario (4), 
L'altra note, co' mi me so' insogna.... 

Come 'na iena el me coreva drio 
(I numari za ela la li sa), 
E el me zigava: « Prega el to gran Dio 
Che no teciapa!... » (3) Infin, me go svegia !... 

La creda, siora Gegia, cussi vero 

El m'a parso (6), cussi, diro, efetivo, 
Che no uno, tre terni go zoga! 

Per vinzar, go impizza (7) la al cimitero 
Un lumin.... Stranatasso !... tal qual vivo, 
Anca morto, se vede, el xe inrabia!... — 



(1) gala sentio? = ha udito lei? (2) cava = estratto. (3) proprio — dav-- 
vero, sul serio. (4) mario = marito. (5) che no le ciapa = che 11011 t'ag- 
guauti. (6j el m'a parso = mi parve, (7) impizza = acceso. 



VIEN IN GONDOLA 



Vien in gondola, Nina, contentime, 
Vien in gondola, amor del mio cuor.... 
Sora l'aqua par squasi che l'aneme 
Le se infiama d'un magico amor. 

Soli soli, ninai (i) da la gondola, 
Carezzadi (2) dal vento de oriente, 
Se se sente sospesi in un'estasi 
Che compagna no al mondo no gh'e. 

Se riflete la luna, le nuvole 

Nel gran specio de l'aqua lontana, 

E le picole onde moltiplica 

De la luna d'arzento el splendor. 

E ne l'ombre lontane, fantasime 
Silenziose, bianchissime, apar.... 
Par che un vento le mova a fantastici 
Bali fati tra '1 cielo e tra '1 mar. 

E la in alto, le stele che tremola 
Nel mandarne un soriso de luse, 
Par le diga: * Ma ameve ! se zoveni, 
Za del mondo la vita xe amor! » 

Se par squasi nel queto silenzio 

Trasportai nel gran mondo dei sogni, 
*Fra Tincanto del cielo, su l'aqua 
Se voria per dei secoli star..,. 

Vien in gondola, Nina, contentime, 
Vien in gondola, amor del mio cuor.... 
Sora l'aqua par squasi che l'aneme 
Le se infiama d'un magico amor!... 



(i) ninai = cullati. (2) carezzadi - accarezzati. 

MARINA 



El mar lontan xe splendido, tranquilo, 
A la riva el ga un'onda che va e vien, 
El riflete el gran cielo de berilo, 
Quel cielo pien de sol, cussl seren. 

Ghe xe 'na vela bianca in fondo in fondo, 
Squasi persa, la zo, fora del mondo ; 

E un cocal sora '1 mar el sta libra, 
Ridendo co' '1 se vede rispecia. 

« NO » E « SI » 



Voleva dirte tante e tante cosse, 
Ma te go dito una parola sola;. 
Te xe restada ogni risposta in gola ; 
Le ganassete (i) tue s'a fato rosse. 

Co la testa, a dir « no » ti te afanavi, 
Ma rossa rossa, sempre ti restavi.... 

Ma se a tasesto quei to' bei lavreti, 
« Si » m'a dito el rubin dei to pometi (2). 



(1) ganassete = ganascine, guancie. (2) el rubin dei to' pometi = il ru- 
bino delle tue guancie. 

AH! POVARETA MIL. 



— M'a. visto el barba (i) Bortolo 
Ferma a parlar co ti.... 
Madona! quante ciacole (2) 
Desso el fara su mi ! 

« Fermarse in strada !... » subito 
Sbragiar (3) me sentiro.... 
c Mi te go vista in estasi 
Filar el rococo!... (4) 

La prima volta e l'uitima 
Varda che sia sta qua.... 
Tose onorade.... » ecetera 
Desso el me cantara! 

M'a visto el barba Bortolo 
Ferma a parlar co ti.... 
Madona! quante ciacole 
Desso '1 fara su mi !... 



(1) el barba — lo zio. (2) ciacole = chiacchiere. (3) sbtagiar = gridare. 
(4) filar el rococd - fare all'ainore. 

NELL' ALBUM 



El mar xe verde, <;elestin, imenso, 

Per questo adoro el mar.... 
Ne l'ocio tuo, del mar, quando me penso, 
Color e imensita vedar me par. 

La porpora del lavro e del to* viso, 
Cara, pensar me fa 
Ai tramonti del sol, al rosso riso 
Del $\e\ in te una sera de Pista!... (i) 



(i) ista = estate. 

GONDOLA NERA 



NELL' ALBUM DELLA signorina l. c. 



Questa gondola comparo io 
ad una culla e la sua cassa 
ad una tomba. Appunto cosi: 
fra una culla e la tomba noi 
vac ill i am o attraversando, 
spensierati, pel gran canale, 
la vita. 

Goethe - Epigr. 

Su l'aqua lissa (i), nera 

E misteriosa va 'na gondoleta.... 

La pase de la sera 

Pesa su l'aqua placjda del mar.... 

Fresca e zentil l'arieta 
Dolcemente continua a susurar. 

El remo, ogni momento, 
Sciafisa (2), susurando, la laguna ; 
Tristo come un lamento 
Par el canto lontan del gondolier.... 

Dal c,iel, e stele e luna 
Manda a l'aneme un intimo pia^er. 

Cussi, nel so' mistero, 

La gondoleta va sul mar.... Ve sola 
Su l'aqua.... un punto nero 
Ormai quasi la xe.... presto sparir 

La dovara, la svola.... 
Se la vede adasieto impicolir. 



No so perche, ma quela 

Gondola che sul mar presto va via 
Nera, zentil e snela, 

Dei sentimenti strambi (3) me da al cuor ; 

Ela a l'anema mia 
Parla d'amor zentil e de dolor. 

Dentro ela, tosi amanti 
Unisse (4), forse, in uno i so' do cuori, 
Do cuori palpitanti 
Che nel sogno d'amor i va sul mar; 

Soto quel felze, lori (5) 
Fora del mondo i se sente portar. 

Ma tanta vita penso 
Che forse no ghe xe nel felze nero ; 
Forse, sul mar imenso 
Un morto, povareto, vien porta 

Lontan, co quel mistero, 
Sul mar Jisso, pacifico, incanta!... 

Prima, me par che stele 

E luna ai tosi amanti amar le diga ; 

Me par che, bionde e bele, 

Lecanta insteme a l'aria ini d'amor.... 

Dopo, me par le ziga 
Le orazi'on dei morti e del dolor. 

De dentro, zentil cuna (6) 
Del caro amor me par la gondoleta 
Che va su la laguna; 
De fora (7), nera tomba la me par.... 

Ride p pianze l'arieta 
Su la pase infinia de 'sto mio mar.,.. 



(1) lissa 
(4) unisse 
fuori. 



- piana. (2) sciafisa - schiaffeggia. (3) strambi = strani. 
p uniscono. (5) lori = essi. (6) cuna = culla. (7) de fora = di 

LA VENTOLA 



Son bela, volubile, 
Go piume, go fiori, 
Farfale, bei anzoli 
Su mi disegna: 
Mi dono fresca aria, 
Mi scaldo dei cuori, 
Me mostro alegrissima 
De inverno e de ista. 

Mi posso in un ''atimo 
Slargarme (i) t far roda, 
Piu granda, piu picola 
Mi paro cussi ; 
Da tanti bei secoli 
Son sempre de moda, 
In moto carissimo 
Mi son note e di. 

La bela, belissima 
Ganassa {2) mi sfriso (3), 
Ma el sfriso (4) xe inocuo 
Su quel molesin (5): 
Se bianco, se palido 
Xe sempre quel viso, 
Lo fasso in t'un atimo 
Vegner porporin. 



Se in pressa (6) mi supio (7) 
El mio venteselo, 
Dei ri<;i (8) biondissimi 
Se move su e zo. 
El viso de un anzolo 
Se mostra piCi belo 
Se i rici, movendose, 
Ve dise : Si e no. 

Nel moto mio solito 
Che cresse, che cala, 
Me mostro volubile, 
Liziera, zentil.... 
A un'ala somegio (9) 
De bionda farfala 
Che svola ne l'aria 
In magio o in april. 

'Sta vita belissima 
Per mi sempre dura 
Finche bela e splendida 
Ancora mi son.... 
Co' 'rivo a essar vecia 
Nissun piu me cura, 
E son messa in pevare (10) 
In fondo a un casson. 



(1) slargarme = distendermi. (2) ganassa = guancia. (3) sfriso — tocco 
passando. (4) el sfriso — il frego. (5) su quel molesin — su quel morbido, 
su quel delicato. (6) se in pressa = se in furia. (7) supio = soffio. (8) rici = 
riccioli. (9) somegio = assomiglio. (10) messa in pevare — messa in riposo, 
abbandouata. 



TEMPESTA 



Sul mar furioso, ne la note oribile, 

Fiscia, tremendo, el vento; 

La note nera dentro a tute l'aneme 

Porta el piu gran spavento. 

Par che la ziga (i) nel so tristo strepito 

Le angosse de chi mor; (2) 

Par che la conta (3) quante grame vitime 
Fa '1 mar co' '1 xe in furor. 

Quante famegie, quanta zente palida 
Speta che sia finio 

'Sto oror de tempo, che dispera le aneme 
Che se rifugia in Dio !... 

Doman tornara '1 sol nel cjelo limpido, 
El mar se quietara, 

Ma pescaori a le so' case povare 

Doman ne tornara. 

Doman el sol confermara a dei orfani 
La sentenza crudel 

Che '1 vento ne la note, co '1 so' spasemo 
Ga urla via per el ciel. 

Almanco (4) el sol scondendose drio nuvole 
No amarizasse (5) el luto, 

Ma l'ironia de sto destin oribile 

Fa torturar co tuto !... 



(1) ziga — gridi. (2) le angosse de chi mor = le angoscie dei morenti. 
(3) conta - racconti. (4) almanco = alraeno. (5) amarizasse = amareggiasse. 

XE PASSA EL TEMPO 



Xe passa el tempo, sa, del bon umor, 
De dirse madrigali e almanacar 
Su i to' tiepidi basi, sul to' cuor, 
Sora el to' 9erto modo de vardar; 

Su mi (pur tropo un fia tardi lo vedo) 
I to' basi no fa caldo ne fredo, 

E l'araor tuo che mi credeva eterno, 
Me fa sofrir le pene de 1' inferno. 



IN GONDOLETA 



Dame la man e monta, mia Nineta, 

Monta, no aver paura; 

Ne la mia snela e longa gondoleta 

Ti ti pol (i) star sicura. 

Mi saro el gondolier; de mi fidarte 

Ti pol, caro mio ben : 
Ti sa che sempre, al minimo vardarte, 
Palpita forte el cuor in tel (2) mio sen. 

Da V alta pope (3) faro andar col remo 

La barca come T vento.. 

Come in sogno svolar se vedaremo 

Tra spolverio d'arzento. 

La luna bela nel so' splendido arco 

Slusera su nel ciel ; 
Da lontan vedaremo de San Marco 
L'anzolo d'oro sora el campaniel. 

Storie de amanti cantara Tarieta 

Svolando sora l'onda.... 

Fermando el mio vogar, la gondoleta 

Se movara a seconda. 

Vicin de ti mi vegnaro, mia Nina, 

Parlandote d'amor, 
Basandote la picola manina, 
Mostrandote 1' in^endio del mio cuor.... 

Fregola mia, no diventar, no, rossa, 

No sta temer mai gnente (4): 

Insieme a mi, pustu temer qualcossa?... 

La zo (5), nissun ne seute. 

Monta, presto, Nineta : anca la luna 

Fra nuvole s'a sconta.... 
Varda : xe poco bela la laguna? 
Brava! cussl!... Dame la man, zo, monta!... 



(1) ti ti pol = tu puoi. (2) in tel - nel. (3) pope = la poppa; la parte 
posteriory della gondola. (4) gnente = niente. (5) la zo = laggiu. 



STRIGA!... (0 



Stassera el firmamento 
Ga un certo slusorio, 
E in tel so' mormorio 
Ga certe cosse el vento!... 

No so: mi son contento 
Stassera come un Dio; 
Stassera nel cuor mio 
Un certo che me sento !... 

Go caldo, son liziero.... 
Eh! proprio! no gh'e caso, 
Mi go da essar mala. 

Mala?... Corpo!... xe vero : 
Za un'ora, co quel baso, 
Birba, ti m'a striga!.,. 



EL GONDOLIER 



Ad Antonio Maschio. 

I tempi cambia e lu no cambia mai : 
Sempre alegro, zentil e ciacolon (i), 
Pronto a inrabiarse (2) e a far la pase, Bon 
Co' in gondola el conduse inamorai. 

. Filosofo, educa. Tra i « p?'emi » e i « stai » (3) 
Lu canta malinconiche canzon 
Co* '1 va per la laguna a zirondon (4) 
O co' '1 va via tra '1 scuro dei canai. 

Anema bona e calma de poeta, 

Franco, fida, sempre col cuor in man, 
Muscoli tuti assal (5), corpo d'atleta, 

Eco 'sto caro tipo del sovran 
Dei canai, de la mia laguna quieta, 
Eco 'sto caro tipo venezian. 



(1) ciacolon = chiacchierone, (2) a inrabiarse = a montar sulle furie. 
(3) * premi » e « stai » soiio le grida conveii^iiali tra gondolieri per dire 
di voltare la gondola a sinistra o a destra. (4) a zirondon = in giro. 
(5) assal — acciaio. 

OTOBRADA 



Semo a meta de otobre, el mese classico 
De le fogie (i) da i albari cascae ; 
El mese dei poeti malinconici, 
De l'anime da amor mistificae. 

Beato sia I'otobre ! Canta in estasi 
El mio zovene cuor tuto contento.... 
Da la campagna xe torna el mio idolo.... 
Urla che '1 cuor no ti me giazzi, o vento [ 



(0 fogie = foglie. 



RELOGIO FERMO M 



Se ga ferma el relogio la in saleta ; 
A le sete e tre quarti el s'a ferma; 
A 1'alegro tic-tac no dava reta: 
Desso, tasendo, che tristezza el fa! 

Quel son pareva far me compagnia: 
Quanta, senza de lu, malinconia! 

Quel son me dava vita e bon umor, 
Tic e tac el bateva col mio cuor. 

'Desso, co sto silenzio, me par squasi 
D'essar solo, soleto, abandona ; 
E me par sia sta i ultimi quei basi 
Che za tempo, Nineta, ti m'a da. 

Su i to' lavri ghe gera, sa, Nineta, 
Quel tristo fredo che ghe xe in saleta ! 

Pareva el fogo del to amor stua.... (2) 
Come el relogio, in peto el cuor ferma!... 



(1) relogio fermo = orologio fermo. (2) stua = spento. 

NEVE 



'Sta neve che vien zo xe un'ironia: 
'Sta pase cossa val 
Se son in guera co la Nina mia, 
Se sempre piu lontan va 1' ideal? 

'Sta bianca neve xe, sul serio, un luto, 
Un luto del mio amor.. 
Ela vien zo, la sepelisse tuto, 
Fin le speranze che go qua in tel cuor ! 



NEVE E AMOR 



Quela neve dei copi (i), per sgiazzarse (2), 
Quanto tempo, Madona, che ghe vol!.., 
Se la vede adasieto ritirarse 
Dopo le Ionghe ociae (3) che ghe da el sol. 

Par che a ogni tristo dl de nebie o vento, 
De sgiazzarse ghe vegna el pentimento; 

Par che la diga: « Resto ancora qua.... 
Palido sol,xe assae lontan l'ista !..."» 

* * 

Per tornar a sperar, quanto che speta 
El mio zovene cuor za ^conforta !... 
Ghe xe nove ilusion, ghe 'na segreta 
Speranza, ma el mio cuor resta sera, 

Se le speranze de dorade e care, 
Le disilusi'on xe tanto amare!... 

No fidarte: sta atento, sa, mio cuor; 
Ocio ai fantasmi.... xe lontan l'amor!... 



(1) dei copi= delle tegole, dei tetti (2) sgiazzarse = sciogliersi, (3) longhe 
ociae - lunghe occhiate. 

MISTICA 



La gera bionda, bionda come '1 mar 

Soto un tramonto d'oro ; 

Se sentiva nel canto suo scherzar 

De rusignoli un coro. 

Splendeva ne i so' oci el senso arcan, 
Dolce del firmamento, 

Ghe portava dei basi da lontan 

De 1'ori'ente el vento. 

El mar ninava (i) el so' sogno d'amor 
Co un'intima dolcezza : 

El sol scaldava el so' zovene cuor 

Co un'infantil carezza. 

Le stele che sluseva su nel ciel, 
Iri alto l'atirava ; 

La luna, col nebioso e bianco vel 
A l'anema parlava. 



.... In una note nera, malinconica, 
El vento ga ruza (2), 

E el mar, el queto mar, fato teribile, 

Orendo, el s'a inrabia (3}. 

El sol, el zorno dopo, nel (jiel limpido 
Sul mar s'a leva su.... 

Da quela note in ciel 'na fulgidissima 
Stela ghe xe de pi u !... 



(i) ninava = cullava. (2) ruza = ruggito. (3) el s'a inrabia = mont6 in 
collera 

A VENEZIA 



Quanto bela ti xe # Venezia mia ! 
Mi no posso finir mai d'amirarte.... 
Paradiso sul mar, cuna (i) de Parte, - ■ 
Viver sempre e morir qua mi voria. 

Co' ti xe tuta piena de alegria 
Ti ti me scaldi '1 cuor solo a vardarte; 
Co* '1 cjel xe bruto e par che '1 vogia odiarte, 
Sento in tel cuor 'na gran malinconia. 

Venezia cara, silenziosa e quieta, 
Xe la belezza tua che a sugerio 
Versi al zovene cuor mio de poeta; 

Venezia, logo che no ga '1 secondo, 
Te vogio ben come a 'na mare el fio : 
Lontan da ti mi son fora del mondo. 



(i) cuna = culla. 

ADIO! 



Adio, povari versi, abandonai 

Come liziere piume in brazzo al vento.... (i) 
Adio! 'nde via.... no podaro dir mai 
La tristezza che in cuor desso me sento. 

Vu se f mio sangue ; vu se' destacai (2) 
Tochi del mio cuor (3) zovene e contento ; 
Vu se' intimi amici afezionai 
Che .de lassar, purtropo xe '1 momento.... 

Varde el bianco cocal : sicuro, atento, 
Su la laguna queta voltegiando, 
Tanto tempo el se mostra a l'ocio mio; 

Fe come lu! Mi nel lassarve, al vento 
De la laguna mia ve racomando.... 
Libreve in alto tanto tempo!... Adio!... 



(1) come liziere piume in brazo al vento = come leggere piume in 
braccio al vento. (2) destacai — staccati. (3) tochi del mio cuor — brani 
del mio cuore. 

